|  |
| --- |
| 24. SJEDNICA GRADSKOG VIJEĆA GRADA POŽEGETOČKA 24. DNEVNOG REDAPRIJEDLOG ODLUKEO SOCIJALNOJ SKRBI GRADA POŽEGEPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požegeprosinac 2023. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/34

URBROJ: 2177-1-01/01-23-1

Požega, 20. studenoga 2023.

GRADSKOM VIJEĆU GRADA POŽEGE

PREDMET: Prijedlog Odluke o socijalnoj skrbi Grada Požege

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut Grada Požege ) i članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o socijalnoj skrbi Grada Požege.

Pravni temelj za donošenje ovoga akta je u odredbama Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Zakona o socijalnoj skrbi Narodne novine, broj: 28/10., 46/22., 119/22. i 71/23.) i Statuta Grada Požege.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o socijalnoj skrbi Grada Požege



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/34

URBROJ: 2177-1-01/01-23-2

Požega, 20. studeni 2023.

Na temelju članka 44. stavka 1. i članka 48. stavka 1. točke 1. odredbama Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 20. studenog 2023. godine, donosi

Z A K L J U Č A K

I. Utvrđuje se Prijedlog Odluke o socijalnoj skrbi Grada Požege, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege

2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/23-03/34

URBROJ: 2177-1-02/01-23-3

Požega, \_\_. prosinca 2023.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 17. stavka 1. i članka 289. Zakona o socijalnoj skrbi (Narodne novine, broj: 18/22., 46/22., 119/22. i 71/23.) (u nastavku teksta: Zakon) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 24. sjednici, održanoj dana, \_\_. prosinca 2023. godine, donosi sljedeću

ODLUKU

o socijalnoj skrbi Grada Požege

I. OPĆE ODREDBE

Članak 1.

Ovom Odlukom utvrđuju se djelatnosti socijalne skrbi na području grada Požege, korisnici socijalne skrbi, prava i socijalne usluge koje iznad standarda pruža i osigurava Grad Požega te uvjeti, način i postupak za njihovo ostvarivanje (u nastavku teksta: Odluka).

Članak 2.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

Članak 3.

Socijalna skrb je organizirana djelatnost od javnog interesa čiji je cilj pružanje pomoći socijalno ugroženim osobama, kao i osobama u nepovoljnim osobnim ili obiteljskim okolnostima, a obuhvaća prevenciju, pomoć i podršku pojedincu, obitelji i skupinama u svrhu unaprjeđenja kvalitete života te poticanje promjena i osnaživanje korisnika, radi njihovog aktivnog uključivanja u život zajednice.

Članak 4.

Poslove u vezi s provedbom ove Odluke obavlja Upravni odjel za društvene djelatnosti Grada Požege (u nastavku teksta: nadležni Upravni odjel), samostalno ili u suradnji s ostalim upravnim odjelima Grada Požege, područnom jedinicom Hrvatskog zavoda za socijalni rad (u nastavku teksta: Zavod), mjesnim odborima, vjerskim zajednicama, udrugama, ustanovama socijalne skrbi i drugim domaćim i stranim fizičkim i pravnim osobama.

Članak 5.

(1) Grad Požega može pružanje usluga korisnicima prava iz socijalne skrbi iz članka 14. ove Odluke (pomoć i njega u kući - dostava toplog obroka, prehrana i slično) povjeriti pravnoj ili fizičkoj osobi ovlaštenoj za obavljanje tih usluga.

(2) U slučaju kada se pravnoj ili fizičkoj osobi povjerava obavljanje poslova određenog programa iz socijalne skrbi, Grad Požega, u pravilu s istom sklapa ugovor o međusobnim pravima i obvezama.

(3) Broj korisnika socijalne skrbi koji mogu ostvariti pojedina prava iz socijalne skrbi propisana ovom Odlukom može biti određen (ograničen) programom kojim je predviđeno njegovo financiranje.

Članak 6.

(1) Svaki građanin je dužan brinuti se za zadovoljavanje svojih životnih potreba i potreba osoba koje je po zakonu ili po drugoj pravnoj osnovi dužan uzdržavati.

(2) Svaki građanin je svojim radom, prihodom i imovinom dužan pridonositi sprječavanju, otklanjanju ili ublažavanju vlastite socijalne ugroženosti, kao i socijalne ugroženosti članova svoje obitelji, prije svega djece, ali i drugih članova obitelji koji se ne mogu brinuti o sebi.

(3) Korisnik koji ostvaruje prava iz ove Odluke ne može njihovim korištenjem postići bolji materijalni položaj od osobe koja sredstva za život stječe radom ili na temelju prava koja proizlaze iz rada.

II. KORISNICI SOCIJALNE SKRBI

Članak 7.

(1) Pojam korisnika socijalne skrbi određen je Zakonom i ovom Odlukom.

(2) Prava iz socijalne skrbi utvrđena ovom Odlukom mogu koristiti hrvatski državljani s prebivalištem na području grada Požege te stranci sa stalnim boravkom, privremenim i dugotrajnim boravištem na području grada Požege, te osobe bez državljanstva s privremenim i stalnim boravkom i dugotrajnim boravištem na području Grada Požege.

(3) Prava iz socijalne skrbi ne mogu se prenositi na drugu osobu niti nasljeđivati.

Članak 8.

U smislu ove Odluke osoba može sama sebe uzdržavati ako sredstva za podmirenje osnovnih životnih potreba može ostvariti svojim prihodima ili imovinom koja ne služi njoj niti članovima njezine obitelji za podmirenje osnovnih životnih potreba te od obveznika uzdržavanja ili na drugi način.

Članak 9.

(1) Prava korisnika utvrđena ovom Odlukom ne mogu se ostvarivati na teret Grada Požege, ako je zakonom ili drugim propisom donesenim na temelju zakona propisano da se ta prava ostvaruju prvenstveno na teret državnog proračuna ili na teret drugih pravnih ili fizičkih osoba.

(2) Iznimno od odredbe stavka 1. ovoga članka ako su pojedina prava, koja prema ovoj Odluci osigurava Grad Požega, po svojoj visini i/ili po svome opsegu utvrđena u višem iznosu ili u većem opsegu od prava i pomoći koja osigurava Republika Hrvatska, odnosno Zavod ili druga pravna ili fizička osoba, Grad Požega će ta prava osigurati do visine razlike između prava koja oni osiguravaju i prava utvrđenih ovom Odlukom.

III. UVJETI ZA OSTVARIVANJE PRAVA IZ SOCIJALNE SKRBI

Članak 10.

(1) Prava iz socijalne skrbi utvrđena člankom 14. ove Odluke, osim prava na pomoć za troškove stanovanje i prava na jednokratnu novčanu pomoć studentima, može ostvariti korisnik socijalne skrbi (u nastavku teksta: korisnik), ako ispunjava jedan od sljedećih uvjeta:

1. socijalni uvjet

2. uvjet prihoda

3. posebni uvjet.

(2) Za ostvarivanje pojedinih prava iz socijalne skrbi utvrđenih ovom Odlukom, propisuju se i dodatni uvjeti, sukladno odredbama ove Odluke.

(3) Nezaposlena radno sposobna osoba može ostvariti prava iz socijalne skrbi utvrđena ovom Odlukom, ako je uredno prijavljena kod nadležne službe za zapošljavanje najmanje tri mjeseca prije podnošenja zahtjeva za ostvarivanje prava iz socijalne skrbi (u nastavku teksta: zahtjev za ostvarivanje prava).

(4) Prava socijalne skrbi korisnik gubi ako ne ispunjava uvjete propisane zakonom koji uređuje posredovanje pri zapošljavanju i prava za vrijeme nezaposlenosti.

1. Socijalni uvjet

Članak 11.

Korisnik ispunjava socijalni uvjet, ako na temelju rješenja Zavoda ostvaruje pravo na zajamčenu minimalnu naknadu, osim u slučajevima, propisanim Zakon.

2. Uvjet prihoda

Članak 12.

(1) Uvjet prihoda ispunjava korisnik s prihodom i to:

- samac do 150,00 eura

- dvočlana obitelj do 220,00 eura

- ako obitelj ima više od dva člana, cenzus prihoda za svakog člana se povećava 50,00 eura.

(2) Pod prihodom u smislu stavka 1. ovoga članka, smatra se iznos prosječnog mjesečnog prihoda samca ili obitelji ostvarenog (isplaćenog) u tri mjeseca koja prethode mjesecu u kojem je podnesen zahtjev za ostvarivanje prava, a čine ga sva sredstva koja samac ili obitelj ostvari po osnovi rada, mirovine, imovine, prihoda od imovine ili na neki drugi način.

(3) U prihod iz stavka 2. ovoga članka ne uračunavaju se:

- novčane naknade i potpore propisane Zakonom

- godišnji dar za božićne i uskrsne blagdane i dar za djecu do petnaest godina života

(4) Iznos prihoda iz stavka 2. ovoga članka umanjuje se za iznos koji na temelju propisa o obiteljskim odnosima član obitelji plaća za uzdržavanje osobe koja nije član te obitelji.

3. Poseban uvjet

Članak 13.

(1) Poseban uvjet ispunjava:

1. a) dijete, udovica i roditelji poginulog, umrlog, zatočenog ili nestalog hrvatskog branitelja iz Domovinskog rata

b) dijete hrvatskog ratnog vojnog invalida iz Domovinskog rata (sve skupine oštećenja organizma sukladno zakonu)

c) hrvatski ratni vojni invalidi iz Domovinskog rata (sve skupine oštećenja organizma sukladno zakonu)

d) ratni i civilni invalidi rata iz Zakona o zaštiti vojnih i civilnih invalida rata

e) dijete ratnog i civilnog invalida iz Domovinskog rata

f) dijete poginulog, umrlog ili nestalog ratnog i civilnog invalida rata, pod okolnostima iz Zakona o zaštiti vojnih i civilnih invalida rata.

2. učenik koji je temeljem rješenja Zavoda smješten u udomiteljsku obitelj ili ustanovu.

(2) U ostvarivanju prava utvrđenih ovom Odlukom, djeca, usvojenici i pastorčad osoba iz stavka 1. ovoga članka izjednačena su.

IV. PRAVA IZ SOCIJALNE SKRBI

Članak 14.

(1) Korisnici, osim naknade za troškove stanovanja i troškova ogrijeva koje ostvaruju temeljem Zakona, mogu temeljem i na način definiran ovom Odlukom ostvariti sljedeća prava iz socijalne skrbi Grada Požege:

- pravo na pomoć za novorođeno dijete

- pravo na pomoć za podmirenje troškova boravka djece u gradskim jaslicama i vrtiću

- pravo na pomoć za podmirenje troškova prehrane učenika osnovnih škola

- pravo na besplatno ljetovanje učenika osnovnih škola

- pravo na novčanu pomoć za nabavu školskih udžbenika

- pravo na novčanu pomoć studentima

- pravo na podmirenje troškova javnog prijevoza

- naknada za troškove prijevoza zbog školovanja

- pravo na pomoć za podmirenje pogrebnih troškova

- pravo na novčanu pomoć umirovljenicima

- pravo sufinanciranje putnih troškova umirovljenika

- pravo na isplatu prigodne novčane naknade ili dara povodom blagdana Božića i Uskrsa

- pravo na smještaj u kriznim situacijama

- pravo na prehranu u pučkoj kuhinji

- pravo na jednokratnu novčanu pomoć.

(2) Korisnik može istodobno ostvariti više pojedinačnih prava odnosno oblika pomoći u smislu stavka 1. ovoga članka, ako njihovo istodobno ostvarivanje ne proturječi svrsi za koju je ostvarivanje namijenjeno, izuzev ako ovom Odlukom nije drugačije određeno.

1. Naknada za troškove stanovanja

Članak 15.

Troškovi stanovanja u smislu Zakona i ove Odluke odnose se na najamninu, komunalnu naknadu, troškove grijanja, vodne usluge te troškove koji su nastali zbog radova na povećanju energetske učinkovitosti zgrade.

Članak 16.

Naknadu za troškove stanovanja sukladno Zakonu i ovoj Odluci ostvaruje korisnik zajamčene minimalne naknade, osim beskućnika koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtve nasilja u obitelji i žrtve trgovanja ljudima kojoj je priznata usluga smještaja u kriznim situacijama koji nadležnom Upravnom odjelu podnesu zahtjev za ostvarenje tog prava, odnosno po službenoj dužnosti.

Članak 17.

(1) Pravo na naknadu za troškove stanovanja priznaje se do iznosa polovice iznosa zajamčene minimalne naknade priznate samcu, odnosno kućanstvu utvrđene rješenjem ili potvrdom Zavoda.

(2) Naknada za troškove stanovanja može se djelomično ili potpuno podmiriti izravno u ime i za račun korisnika zajamčene minimalne naknade.

(3) Status najmoprimca dokazuje se ugovorom o najmu stambenog prostora ovjerenim kod javnog bilježnika ili u poreznoj upravi.

(4) Pomoć za priznavanje naknade troškova najamnine isplaćuje se na račun najmodavca.

Članak 18.

(1) Samcu ili kućanstvu, korisniku zajamčene minimalne naknade koji se griju na drva priznaje se pravo na troškove ogrjeva na način propisan odlukom Vlade Republike Hrvatske.

1. Korisnik je dužan nadležnom Upravnom odjelu dostaviti izjavu da se grije na drva.

2. Pravo na pomoć za novorođeno dijete

Članak 19.

Pravo na pomoć za novorođeno dijete obuhvaća:

1. novčani dar za:
* svako novorođeno dijete do godinu dana djetetova života
* prvo rođeno dijete u Novoj godini (s područja grada Požege)
1. pomoć za nabavu opreme za novorođeno dijete do godinu dana djetetova života.

Članak 20.

(1) Pravo na novčani dar za svako novorođeno dijete ostvaruje se u jednokratnom iznosu od 400,00 eura za prvorođeno rođeno dijete u obitelji, za drugo dijete 600,00 eura, a za treće i svako iduće dijete u obitelji 1.000,00 eura.

(2) Novčanim darom iz stavka 1. ovoga članka Gradonačelnik Grada Požege (u nastavku teksta: Gradonačelnik) će darivati novorođeno dijete na osnovu dostavljenih podataka, odnosno izvješća Opće županijske bolnice u Požegi koje sadržava sljedeće:

- prezime i ime djeteta

- ime majke i oca

- datum rođenja djeteta

- broj poroda

- adresu

- OIB majke djeteta.

(3) Novorođena djeca koja su rođena izvan grada Požege, radi komplikacija u trudnoći i drugih razloga, a čiji roditelji imaju prebivalište na području grada Požege, ostvaruju pravo na novčani dar, na osobni zahtjev.

(4) Novčani dar za prvo rođeno dijete u Novoj godini (s područja grada Požege) iznosi 300,00 eura.

(5) Gradonačelnik će novčani dar iz stavka 4. ovoga članka uručiti majci djeteta na osnovu dostavljenih podataka od Opće županijske bolnice u Požegi koje sadržava prezime i ime djeteta te OIB majke djeteta.

Članak 21.

(1) Pravo na pomoć za nabavu opreme za novorođeno dijete može ostvariti korisnik koji ispunjava jedan od ovih uvjeta:

1. socijalni uvjet

2. uvjet prihoda

3. poseban uvjet iz članka 13. stavka 1. točke 1.b).

(2) Pravo na pomoć za nabavu opreme za novorođeno dijete može ostvariti korisnik do navršenih dvanaest mjeseci života djeteta.

(3) Pravo na pomoć za nabavu opreme za novorođeno dijete ostvaruje se na način da se korisniku pomoć dodjeljuje u obliku poklon bona ili novčane pomoći i to najviše do 400,00 eura.

3. Pravo na pomoć za podmirenje troškova boravka djece u gradskim jaslicama i vrtiću

Članak 22.

(1) Pravo na pomoć za podmirenje troškova boravka djece u gradskim jaslicama i vrtiću može ostvariti dijete, ako korisnik ispunjava jedan od ovih uvjeta:

1. socijalni uvjet, uz preporuku Zavoda

2. uvjet prihoda.

(2) Troškove boravka iz stavka 1. ovoga članka snosi Grad Požega i to u 100% iznosa pune mjesečne cijene.

(3) Pod punom mjesečnom cijenom boravka iz stavka 2. ovoga članka, podrazumijeva se mjesečna cijena za usluge redovitog programa predškolskog odgoja Dječjeg vrtića Požega.

(4) Nadležni Upravni odjel će na temelju kriterija koji su utvrđeni u stavku 1. ovoga članka utvrditi korisnike prava na pomoć za podmirenje troškova boravka djece u jaslicama i vrtiću.

(5) Financijska sredstva za podmirenje troškova boravka djece u jaslicama i vrtiću doznačit će vrtićima u tekućem mjesecu za protekli mjesec.

4. Pravo na pomoć za podmirenje troškova prehrane organizirane u osnovnim školama

Članak 23.

(1) Pravo na pomoć za podmirenje troškova prehrane organizirane u osnovnim školama čiji je Grad Požega osnivač (u nastavku teksta: osnovna škola) može ostvariti korisnik ako sredstva za navedeno pravo nisu osigurana u državnom proračunu i ako učenik ispunjava jedan od ovih uvjeta:

1. socijalni uvjet

2. uvjet prihoda

3. poseban uvjet iz članka 13. stavka 1. točke 1. podtočke a) i b) i točke 2. ove Odluke.

(2) Troškove prehrane iz stavka 1. ovoga članka snosi Grad Požega i to u 100% iznosa pune mjesečne cijene prehrane.

(3) Pod punom mjesečnom cijenom prehrane iz stavka 2. ovoga članka, razumijeva se mjesečna cijena usluge (cijena jednog obroka pomnožena s brojem radnih dana) koju određuje osnovna škola.

Članak 24.

(1) Nadležni Upravni odjel će na temelju kriterija koji su utvrđeni u članku 23. ove Odluke utvrditi korisnike prava na pomoć za podmirenje troškova prehrane organizirane u osnovnim školama.

(2) Financijska sredstva za podmirenje troškova prehrane organizirane u osnovnim školama doznačit će osnovnim školama u tekućem mjesecu za protekli mjesec.

5. Pravo na besplatno ljetovanje učenika osnovnih škola

Članak 25.

Pravo na besplatno ljetovanje može ostvariti do deset učenika iz osnovnih škola čiji je Grad Požega osnivač (u nastavku teksta: osnovne škole) u Baškoj, u objektu koji je vlasništvo Grada Požege, ako učenici ispunjavaju jedan od ovih uvjeta:

1. socijalni uvjet

2. poseban uvjet iz članka 13. stavka 1. točke 1.podotočke a) i b) i točke 2. ove Odluke.

3. preporuka Učiteljskog vijeća škole.

Članak 26.

Nadležni Upravni odjel će na temelju kriterija koji su utvrđeni u članku 25. ove Odluke, na temelju zahtjeva osnovne škole koji se podnosi do 1. travnja tekuće godine utvrditi korisnike koji ostvaruju pravo na besplatno ljetovanje.

6. Pravo na novčanu pomoć za nabavu udžbenika

Članak 27.

(1) Pravo na novčanu pomoć za nabavu obveznih školskih udžbenika za učenike osnovnih škola s područja grada Požege (u nastavku teksta: osnovne škole) može ostvariti korisnik, učenik od prvog do osmog razreda ako sredstva za navedeno pravo nisu osigurana u državnom proračunu i ako učenik ispunjava socijalni uvjet ili uvjet prihoda.

(2) Troškove nabave obveznih školskih udžbenika iz stavka 1. ovoga članka snosi Grad Požega i to najviše do 50 % iznosa ukupne cijene školskih udžbenika.

Članak 28.

(1) Nadležni Upravni odjel će na temelju kriterija koji su utvrđeni u članku 27. ove Odluke utvrditi korisnike prava na novčanu pomoć za nabavu obveznih školskih udžbenika za učenike osnovnih škola.

(2) Financijska sredstva za nabavu obveznih školskih udžbenika za učenike osnovnih škola, refundirat će se roditelju (zakonskom zastupniku učenika) po ispostavljenom računu.

Članak 29

(1) Pravo na novčana pomoć za nabavu obveznih školskih udžbenika za učenike srednjih škola, može ostvariti korisnik, učenik ako ispunjava socijalni uvjet ili uvjet prihoda.

(2) Troškove nabave školskih udžbenika iz stavka 1. ovoga članka snosi Grad Požega i to najviše do 50 % iznosa ukupne cijene školskih udžbenika.

Članak 30.

(1) Nadležni Upravni odjel će na temelju kriterija koji su utvrđeni u članku 29. ove Odluke utvrditi korisnike prava na novčanu pomoć za nabavu obveznih školskih udžbenika za učenike srednjih škola.

(2) Financijska sredstva za nabavu obveznih školskih udžbenika za srednje škole refundirat će se roditelju (zakonskom zastupniku učenika), odnosno učeniku (ako je punoljetan) po ispostavljenom računu.

7. Pravo na novčanu pomoć studentima

Članak 31.

(1) Pravo na novčanu pomoć studentima može ostvariti student koji redovito pohađa visokoškolsku ustanovu izvan Grada Požege i prvi put upisuje akademsku godinu i ako ispunjava jedan od ovih uvjeta:

1. socijalni uvjet

2. uvjet prihoda

3. poseban uvjet iz članka 13. stavka 1. točke 1. podtočke a) i b), točke 2. ove Odluke.

(2) Pravo na novčanu pomoć student ostvaruje u akademskoj godini i to najviše do 400,00 eura.

(3) Pravo na novčanu pomoć ne ostvaruje se za vrijeme apsolventskog staža.

(4) Novčanu pomoć studentima ne može ostvariti student koji je ostvario pravo na pomoć odnosno stipendiju po drugom osnovu.

8. Pravo na podmirenje troškova javnog prijevoza

Članak 34.

(1) Pravo na podmirenje troškova javnog prijevoza mogu ostvariti:

1. umirovljenici

2. osobe starije od šezdeset pet godina.

(2) Korisnici prava iz stavka 1. točke 1. i 2. ovoga članka ostvaruju pravo na besplatan javni prijevoz, izdavanjem posebne pokazne karte, ako:

- korisnik iz stavka 1. točke 1. ovoga članka dostavi dokaz o ostvarenoj mirovini, presliku osobne iskaznice i dokument sa OIB-om (ukoliko nije naveden na osobnoj iskaznici) i fotografiju

- korisnik iz stavka 1. točke 2. ovoga članka dostavi presliku osobne iskaznice i dokument sa OIB-om (ukoliko nije naveden na osobnoj iskaznici) i fotografiju.

(3) Službenik nadležnog Upravnog odjela izdaje pokaznu kartu korisniku iz stavka 1. točke 1. i 2. i vodi evidenciju o korisnicima prava na besplatan javni prijevoz.

Članak 35.

(1) Pravo na podmirenje troškova javnog prijevoza korisnik iz članka 34. stavka 1. ove Odluke može ostvariti isključivo na linijama javnog prijevoza unutar područja grada Požege (u nastavku teksta: javni prijevoz).

(2) Financijska sredstva za podmirenje troškova javnog prijevoza iz članka 34. stavka 1. i 2. ove Odluke doznačit će se prijevozniku na linijama javnog prijevoza, u tekućem mjesecu za protekli mjesec.

9. Naknada za troškove prijevoza zbog školovanja

Članak 36.

(1) Prijevoz djeteta s poteškoćama u razvoju i osobi s invaliditetom, polazniku srednje škole u mjestu prebivališta osigurava Grad Požega, ako prijevoz nije osiguran po nekoj drugoj osnovi.

(2) Naknada obuhvaća troškove prijevoza u odlasku i povratku i priznaje se po najnižoj cijeni za redovita prijevozna sredstva javnog prometa u visini cijene vozne karte javnog prijevoznika.

(3) Korisnik prava iz stavka 1. ovoga članka ostvaruju pravo na priznavanje naknade, ako uz zahtjev za ostvarenje navedenog prava priloži i potvrdu prijevoznika o visini cijene mjesečne karte.

(4) Financijska sredstva za podmirenje troškova javnog prijevoza iz članka 36. stavka 3. ove Odluke doznačit će se roditelju (zakonskom zastupniku učenika), odnosno učeniku, u tekućem mjesecu za protekli mjesec, za vrijeme školske godine.

10. Pravo na pomoć za podmirenje pogrebnih troškova

Članak 37.

(1) Pravo na pomoć za podmirenje pogrebnih troškova (osnovne pogrebne opreme i troškova ukopa) može ostvariti obitelj umrlog ili njegova rodbina, ako ispunjava uvjet prihoda.

(2) Iznimno od odredbe stavka 1. ovoga članka, pravo na pomoć za podmirenje pogrebnih troškova može ostvariti i osoba, poznanik umrlog, u slučaju:

- kada umrli nije imao rodbinu

- ako je rodbina nepoznata ili nepoznatog boravišta

(3) Pravo na pomoć za podmirenje pogrebnih troškova ne može ostvariti obitelj umrlog ili njegova rodbina, odnosno osoba iz stavka 2. ovoga članka ako naknadu za pogrebne troškove može ostvariti putem Zavoda ili iz drugih izvora, ili ako je umrli u trenutku smrti imao imovinu veće vrijednosti kao i ako je za života sklopio neki od obvezno-pravnih ugovora (ugovor o doživotnom uzdržavanju i ugovor o dosmrtnom uzdržavanju).

(4) Grad Požega će za preminulu osobu navedenu u stavku 2. ovoga članka koja je imala prihod ili imovinu zatražiti povrat pogrebnih troškova od njezinih nasljednika.

(5) Pomoć za podmirenje pogrebnih troškova ostvaruje se na način da se obitelji, rodbini pokojnika, odnosno osobi iz stavka 2. ovoga članka odobri plaćanje troškova u visini osnovne pogrebne opreme i troškova ukopa, ali ne više od 700,00 eura.

11. Pravo na novčanu pomoć za umirovljenike

Članak 38.

(1) Pravo na novčanu pomoć za umirovljenike može ostvariti umirovljenik pod uvjetom da mu mirovina mjesečno ili da mu ukupni mjesečni prihodi kućanstva (u nastavku teksta: ukupni mjesečni prihod) ne prelaze iznos od 210 eura.

(2) U mjesečni iznos mirovine uračunava se i zaštitni dodatak za tekući mjesec.

Članak 39.

Visina novčane pomoći određuje se umirovljenicima kako slijedi:

|  |  |
| --- | --- |
| Za iznos mirovine (eura) | Visina novčane pomoći (eura)  |
|  do 120,99 | 60,00 |
| 121,00 - 150,99 | 50,00 |
| 151,00 - 180,99 | 45,00 |
| 181,00 - 210,00 | 40,00 |

Članak 40.

(1) Umirovljenici koji su ostvarili mirovinu u Republici Hrvatskoj, pravo na novčanu pomoć iz članka 38. ove Odluke ostvaruju na temelju mjesečnih podataka o visini mirovine Hrvatskog zavoda za mirovinsko osiguranje, Područne službe u Požegi i izjave umirovljenika o ukupnom mjesečnom prihodu.

(2) Umirovljenici koji su ostvarili mirovinu izvan Republike Hrvatske, pravo na novčanu pomoć iz članka 38. ove Odluke ostvaruju na temelju prijave i dokaza na ostvarivanje prava na istu, te izjave o ukupnom mjesečnom prihodu.

Članak 41.

Izjava o ukupnom mjesečnom prihodu sadržava osobne podatke, mora biti vlastoručno potpisana i predaje se nadležnom Upravnom odjelu uz zahtjev za ostvarivanje prava.

Članak 42.

(1) Novčana pomoć iz članka 39. ove Odluke nakon donesenog rješenja nadležnog Upravnog odjela ostvaruje se na način da se Korisniku mjesečni iznos novčane pomoći isplati:

- osobno korisniku, na blagajni Upravnog odjela za financije i proračun Grada Požege

- putem pošte ili banke.

(2) Pomoć se može isplatiti i opunomoćeniku, na temelju ovjerene punomoći, ako umirovljenik ima zdravstvenih poteškoća i nije u mogućnosti osobno preuzeti novčanu pomoć.

12. Pravo na sufinanciranje putnih troškova umirovljenicima

Članak 43.

(1) Grad Požega će sufinancirati putne troškove za deset umirovljenika s područja grada Požege, mjesečno koji se liječe u Zagrebu, Osijeku i Slavonskom Brodu, ako

- putni troškovi nisu priznati od strane HZZO i

- primaju mirovinu do 400,00 eura.

(2) Ukoliko umirovljenik ide na liječenje izvan mjesta navedenih u stavku 1. ovoga članka, priznaje mu se putni trošak kao da putuje do Zagreba, Osijeka i Slavonskog Broda, a razliku putnog troška do krajnjeg odredišta snosi sam umirovljenik.

(3) U svezi odredbe stavka 1. i 2. ovoga članka Gradonačelnik, posebnom odlukom osniva i imenuje Povjerenstvo za priznavanje putnih troškova liječenja umirovljenika (u nastavku teksta: Povjerenstvo) od pet članova. Povjerenstvo se imenuje na mandat od četiri godine.

(4) Povjerenstvo iz stavka 3. ovoga članka ima zadaću:

- razmatrati zahtjeve umirovljenika s područja grada Požege o priznavanju putnih troškova liječenja

- sukladno stavku 1. i 2. ovoga članka, koje ne priznaje HZZO i

- predlagati gradonačelniku donošenje odluke po svakom pojedinom zahtjevu.

Članak 44.

Članovi Povjerenstva iz članka 43. stavka 3. ove Odluke imaju pravo na naknadu za svoj rad, sukladno posebnoj odluci kojom su utvrđene naknade za rad članova radnih tijela koje imenuje gradonačelnik.

13. Pravo na isplatu prigodne novčane naknade ili dara povodom blagdana Božića i Uskrsa

Članak 45.

(1) Pravo na isplatu prigodne novčane naknade povodim blagdana Božića (u nastavku teksta: božićnica) i blagdana Uskrsa (u nastavku teksta: uskrsnica) ostvaruju:

* umirovljenici koju primaju tuzemnu i/ili inozemnu mirovina sa svim dodacima (u nastavku teksta: mirovina), s tim da se tuzemna i inozemna mirovina sa svim dodacima zbrajaju
* korisnici zajamčene minimalne naknade
* nezaposleni hrvatski branitelji iz Domovinskog rata i članovi njihovih obitelji koji su ostvarili pravao na novčanu nakanadu zbog nezaposlenosti.

(u nastavku teksta: korisnici).

(2) Umirovljenik koji je ujedno i korisnik zajamčene minimalne naknade ne može ostvari pravo na božićnicu i uskrsnicu po dvije osnove te će primiti iznos božićnice i uskrsnice koji je za njega povoljniji.

Članak 46.

(1) Grad Požega će u povodu božićnih blagdana obitelji s petero i više djece kao i obitelji s invalidnim djetetom ili s teškoćama u razvoju dodijeliti novčani dar i poklon dar (paket), djetetu koje boluje od rijetkih bolesti (celijakije, fenilketonurije, dijabetesa i slično) dodijelit će novčani dar, a djetetu iz obitelji korisnika zajamčene minimalne naknade poklon dar (paket).

(2) Pravo iz stavka 1. ovoga članka ostvaruje se na temelju popisa

- nadležnog Upravnog odjela za obitelji s petero i više djece te za obitelji s invalidnim djetetom ili s teškoćama u razvoju

- Odjela za pedijatriju s neonatologijom Županijske bolnice u Požegi za djecu koju boluju od rijetkih bolesti i Zavoda za djecu iz obitelji korisnika zajamčene minimalne naknade.

Članak 47.

Umirovljenicima iz članka 45. stavka 1. podstavka 1. ove Odluke smatraju se:

- korisnici starosnih, prijevremenih starosnih i obiteljskih mirovina i korisnici invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu (u nastavku teksta: tuzemne mirovine)

- korisnici mirovina priznatih uz primjenu međunarodnih ugovora (u nastavku teksta: inozemne mirovine).

Članak 48.

Gradonačelnik će za svaku godinu utvrditi cenzus mirovine i iznos božićnice i uskrsnice za korisnike iz članka 45. ove Odluke sukladno visini sredstava koja su za tu namjenu osigurana u proračunu Grada Požege i planirana programom javnih potreba iz područja socijalne skrbi za tekuću godinu te iznos novčanog i poklon dara za korisnike iz članka 46. ove Odluke.

Članak 49.

(1) Umirovljenici nadležnom Upravnom odjelu podnose zahtjev na standardiziranom obrascu za isplatu božićnice i uskrsnice.

(2) Zahtjev za ostvarivanje prava na božićnicu i uskrsnicu može podnijeti i druga osoba u ime umirovljenika koja je uz propisane dokaze dužna dostaviti i presliku vlastite osobne iskaznice.

(3) Umirovljenik je zahtjevu dužan priložiti:

- rodni list ili izvadak iz matice rođenih, za maloljetnu djecu, korisnike obiteljskih mirovina

- dokaz o visini mirovinskog primanja: kopiju zadnjeg odreska mirovine, koja prethodi podnošenju zahtjeva (tuzemne i/ili inozemne) ili potvrdu Hrvatskog zavoda za mirovinsko osiguranje ili obavijest iz banke na kojemu je vidljiv iznos mirovine - uzimaju se u obzir ukupna primanja iz mirovinskog sustava (mirovina i zaštitni dodatak na mirovinu) te

- presliku osobne iskaznice i dokument sa OIB-om (ukoliko nije naveden na osobnoj iskaznici) te ostale dokaze po potrebi.

(4) Korisnici zajamčene minimalne naknade pravo na božićnicu i uskrsnicu, ostvaruju na osnovu popisa Zavoda.

(5) Hrvatski branitelji iz članka 45. stavka 1. podstavka 3. pravo na božićnicu i uskrsnicu ostvaruju na osnovu popisa nadležnog upravnog odjela za branitelje u Požeško-slavonskoj županiji.

Članak 50.

Ukoliko se zahtjev pozitivno riješi, božićnica i uskrsnica će se isplatiti na tekući račun korisnika iz članka 45. ove Odluke ili na blagajni Upravnog odjela za financije i proračun Grada Požege, a novčani dar odnosno poklon dar roditelju djeteta odnosno djetetu u svečanoj prigodi (programu) povodm božičnih blagana.

Članak 51.

(1) Pravo na božićnicu i uskrsnicu ne može se prenositi na drugu osobu niti nasljeđivati.

(2) Pravo na božićnicu i uskrsnicu izuzeto je od ovrhe.

14. Pravo na smještaj u kriznim situacijama

Članak 52.

(1) Grad Požega osigurava uslugu smještaja u kriznim situacijama za beskućnike, te u kriznim situacijama za obitelji s maloljetnom djecom u slučaju koji je propisan Zakonom.

(2) Beskućnik je osoba koja nema mjesto stanovanja niti sredstva kojima bi mogla podmiriti troškove stanovanja, a smještena je ili koristi uslugu organiziranog stanovanja u prihvatilištu ili prenoćištu ili boravi na javnim ili drugim mjestima koja nisu namijenjena za stanovanje.

(3) Pružanje usluge smještaja u kriznim situacijama ostvaruje se na način propisan Zakonom.

(4) Grad Požega sukladno proračunskim sredstvima sufinancira troškove usluge iz stavka 3. ovoga članka temeljem ugovora sklopljenog s pružateljem usluga.

15. Pravo na prehranu u pučkoj kuhinji

Članak 53.

Pravo na prehranu u pučkoj kuhinji mogu ostvariti:

- beskućnici

- potpuno radno nesposoban korisnik zajamčene minimalne naknade

- korisnik koji ispunjava uvjet prihoda, a čije su materijalne i socijalne prilike posebno ugrožavajuće po ocjeni nadležnog Upravnog odjela.

Članak 54.

(1) Za pomoć iz članka 53. ove Odluke nadležni Upravni odjel izdaje uputnicu, sukladno Zakonu.

(2) Pripremu i posluživanje dnevnog obroka obavlja pravna ili fizička osoba temeljem ugovora sklopljenog sa Gradom Požega.

16. Pravo na jednokratnu novčanu pomoć

Članak 55.

(1) Jednokratna novčana pomoć može se odobriti korisniku, samcu ili obitelji uslijed trenutačnih, teških okolnosti (bolest, smrti, elementarne zbog nepogode ili drugih nevolja) koje nisu u svezi sa osnovnim životnim potrebama.

(2) Postupak za dodjelu jednokratne novčane pomoći pokreće se na zahtjev stranke ili po službenoj dužnosti, a o istom odlučuje nadležni Upravni odjel rješenjem.

(3) Jednokratna novčana pomoć može se odobriti osobi ili obitelji jednom tijekom proračunske godine u pojedinačnom iznosu koji ne može biti veći od 1.400,00 eura.

(4) Iznimno od odredbe stavka 3. ovoga članka kada se radi o potrebama liječenja uslijed teške bolesti ili drugih nevolja za koje je potrebna veća materijalna pomoć, može se odobriti jednokratna novčana pomoć u većem iznosu od iznosa navedenog u stavku 3. ovoga članka, a o istom, zaključkom odlučuje Gradonačelnik na prijedlog nadležnog Upravnog odjela.

V. NADLEŽNOST I POSTUPAK

Članak 56.

Postupak za ostvarivanje prava sukladno ovoj Odluci pokreće se na zahtjev korisnika, supružnika ili partnera, punoljetnog djeteta, skrbnika, udomitelja, na prijedlog Zavoda ili po službenoj dužnosti, temeljem saznanja i činjenica koje nadležni Upravni odjel prikupi obavljajući poslove iz svog djelokruga.

Članak 57.

(1) Zahtjev za ostvarivanje prava podnosi se nadležnom Upravnom odjelu, putem pisarnice Upravnog odjela za samoupravu (u nastavku teksta: pisarnica) ili na e-mail adresu: pisarnica@pozega.hr .

(2) Zahtjev za ostvarivanje prava podnosi se na propisanom obrascu nadležnog Upravnog odjela koji sadržava popis odgovarajućih isprava odnosno dokaza potrebnih za ostvarivanje prava utvrđenih ovom Odlukom.

(3) Nadležni Upravni odjel može odlučiti da se posebno ispitaju relevantne činjenice i okolnosti od kojih ovisi ostvarivanje pojedinačnog prava, posjetom obitelji podnositelja zahtjeva odnosno korisnika ili na drugi odgovarajući način.

(4) Ostvarivanje prava, u pravilu, počinje teći od prvog dana sljedećeg mjeseca nakon podnošenja zahtjeva, osim u slučaju kod ostvarivanja prava na novčanu pomoć za:

- novorođeno dijete

- nabavu udžbenika

- pomoć studentima.

(5) Nadležni Upravni odjel može odlučiti da podnositelj zahtjeva započne s ostvarivanjem prava i za mjesec u kojem je podnio zahtjev za ostvarivanje prava, ako je isti zahtjev podnesen do petnaestog dana u mjesecu.

(6) Postupak za ostvarivanje prava propisanih ovom Odlukom je hitan.

Članak 58.

(1) O zahtjevu za ostvarivanje prava u prvom stupnju odlučuje rješenjem nadležni Upravni odjel u roku od trideset dana od dana podnošenja zahtjeva, osim u onim slučajevima kada je drugačije propisano Zakonom.

(2) O žalbi protiv rješenja nadležnog Upravnog odjela odlučuje nadležno upravno tijelo Požeško-slavonske županije.

Članak 59.

Iznimno od odredbe članka 58. stavka 1. ove Odluke zaključkom nadležnog Upravnog odjela odnosno Gradonačelnika odlučuje se o zahtjevima vezanim uz prava iz članka 14. stavka 1. podstavka 11., 12. i 15. u svezi s odredbom članka 55. stavka 4. ove Odluke.

Članak 60.

(1) U tijeku ostvarivanja prava korisnik je dužan, u pravilu, svaka tri mjeseca, a najmanje jednom godišnje, dostaviti odnosno predočiti odgovarajuće isprave odnosno dokaze o kojima ovisi daljnje ostvarivanje prava, ako ovom Odlukom za ostvarivanje pojedinih prava nije određen kraći rok.

(2) Nadležni Upravni odjel može, radi preispitivanja osnovanosti ostvarivanja prava utvrditi i kraći rok od roka određenog u stavku 1. ovoga članka.

(3) Ako se promijene okolnosti o kojima ovisi ostvarivanje pojedinog prava iz socijalne skrbi, nadležni Upravni odjel će donijeti novo rješenje.

(4) Korisnik je dužan nadležnom Upravnom odjelu prijaviti svaku promjenu činjenica koje utječu na ostvarivanje prava propisanih ovom Odlukom i to u roku od osam dana od dana nastanka promjene.

Članak 61.

Propisani obrazac zahtjeva iz članka 57. stavka 2. ove Odluke dostupan je u pisarnici i na mrežnim stranicama Grada Požege ([www.pozega.hr](http://WWW.POZEGA.HR)) pod e-usluge Grada Požege (digitalni obrasci).

Članak 62.

(1) Nadležni Upravni odjel ima pravo nadzirati da li se sredstva odobrena za ostvarivanje prava sukladno odredbama ove Odluke koriste u svrhu za koju su namijenjena.

(2) Ukoliko se utvrdi nenamjensko korištenje sredstava, rješenjem nadležnog Upravnog odjela uskratit će se ostvarivanje prava.

Članak 63.

Korisnik koji je ostvario pojedino pravo iz socijalne skrbi propisano ovom Odlukom, dužan je nadoknaditi štetu, ako je:

* na temelju neistinitih ili netočnih podataka za koje je on ili njegov skrbnik znao ili je morao znati da su neistiniti, odnosno netočni ili je na drugi protupravan način ostvario pravo koje mu ne pripada
* ostvario pravo zbog toga što on ili njegov skrbnik nije prijavio promjenu koja utječe na gubitak ili opseg prava za koju je on odnosno njegov skrbnik znao ili je morao znati.

VI. EVIDENCIJA I DOKUMENTACIJA

Članak 64.

Nadležni Upravni odjel je dužan voditi evidenciju i dokumentaciju o priznatim pravima u sustavu socijalne skrbi propisanim Zakonom, posebnim propisima i općim aktima Grada Požege.

VII. PRIJELAZNE I ZAVRŠNE ODREDBE

Članak 65.

Stupanjem na snagu ove Odluke prestaje važiti Odluka o socijalnoj skrbi Grada Požege (Službene novine Grada Požege, broj: 11/22.).

Članak 66.

Postupci za ostvarivanje prava koji su započeti prije dana stupanja na snagu ove Odluke, dovršit će se prema odredbama Odluke iz članka 65. ove Odluke.

Članak 67.

Ova će se Odluka objaviti u Službenim novinama Grada Požege, a stupa na snagu od 1. siječnja 2024. godine, osim odredbi članaka 45. do 51. koji stupaju na snagu prvog dana od dana objave u Službenim novinama Grada Požege.

 PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o socijalnoj skrbi Grada Požege

I. PRAVNA OSNOVA

Pravna osnova za predloženu Odluku o socijalnoj skrbi Grada Požege je u:

- odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.) kojim je propisano je da predstavničko tijelo donosi odluke i druge opće akte kojima uređuje pitanja iz samoupravnog djelokruga jedinice lokalne odnosno područne (regionalne) samouprave te odredbi članka 19.a stavka 1. točke 5. istog zakona kojim je propisano da općine i gradovi u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana

- odredbama Zakona o socijalnoj skrbi (Narodne novine, broj: 18/22., 46/22., 119/22. i 71/23.) (u nastavku teksta: Zakon o socijalnoj skrbi)

- odredbi 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.).

Zakon o socijalnoj skrbi temeljni je propis kojim se uređuje djelatnost socijalne skrbi u Republici Hrvatskoj, a stupio je na snagu 17. veljače 2022. godine. Prva izmjena navedenog Zakona objavljena je u Narodnim novinama, broj: 46/22., dok su druge izmjene objavljene u Narodnim novinama, broj: 119/22. i 71/23.

Člankom 3. Zakona o socijalnoj skrbi propisano je da je socijalna skrb organizirana djelatnost od javnog interesa čiji je cilj pružanje pomoći socijalno ugroženim osobama, kao i osobama u nepovoljnim osobnim ili obiteljskim okolnostima, a obuhvaća prevenciju, pomoć i podršku pojedincu, obitelji i skupinama, u svrhu unaprjeđenja kvalitete života, te poticanje promjena i osnaživanje korisnika, radi njihova aktivnog uključivanja u život zajednice.

Nadalje, člankom 17. stavkom 1. Zakona o socijalnoj skrbi propisano je da djelatnost socijalne skrbi, između ostalih subjekata, obavljaju i jedinice lokalne i područne (regionalne) samouprave odnosno Grad Zagreb pod uvjetima i na način propisan tim Zakonom,

Nadalje, člankom 289. Zakona o socijalnoj skrbi propisano je da su jedinice lokalne i područne (regionalne) samouprave odnosno Grad Zagreb dužne osigurati sredstva za obavljanje djelatnosti socijalne skrbi sukladno tom Zakonu i zakonima kojima se uređuje financiranje jedinica lokalne i područne (regionalne) samouprave, u skladu sa socijalnim planom i mrežom socijalnih usluga na svojem području.

U Narodnim novinama, broj: 46 od 15. travnja 2022. godine, objavljen je [Zakon o izmjeni i dopuni Zakona o socijalnoj skrbi](https://narodne-novine.nn.hr/clanci/sluzbeni/2022_04_46_576.html) koji je stupio na snagu dana 16. travnja 2022. godine.

Vijeće Europske unije je donijelo Provedbenu odluku Vijeća (EU) 2022/382 od 4. ožujka 2022. godine o utvrđivanju postojanja masovnog priljeva raseljenih osoba iz Ukrajine u smislu članka 5. Direktive 2001/55/EZ koja ima učinak uvođenja privremene zaštite (SL L 71, 4.3.2022.), a Vlada Republike Hrvatske donijela je, na sjednici održanoj 7. ožujka 2022. godine, Odluku o uvođenju privremene zaštite u Republici Hrvatskoj za raseljene osobe iz Ukrajine.

Ovim [Zakonom o izmjeni i dopuni Zakona o socijalnoj skrbi](https://narodne-novine.nn.hr/clanci/sluzbeni/2022_04_46_576.html) uređeno je da osobe pod privremenom zaštitom ostvaruju naknade i usluge u sustavu socijalne skrbi u istom opsegu kao i stranci pod supsidijarnom zaštitom i azilanti. Nadalje, Zakonom o izmjeni i dopuni Zakona o socijalnoj skrbi osigurava se ostvarivanje naknada i usluga u sustavu socijalne skrbi osobama pod privremenom zaštitom, u skladu s Provedbenom odlukom Vijeća (EU) 2022/382 od 4. ožujka 2022. godine o utvrđivanju postojanja masovnog priljeva raseljenih osoba iz Ukrajine u smislu članka 5. Direktive 2001/55/EZ koja ima učinak uvođenja privremene zaštite (SL L 71, 4.3.2022.) i Odlukom o uvođenju privremene zaštite u Republici Hrvatskoj za raseljene osobe iz Ukrajine, koju je donijela Vlada Republike Hrvatske na sjednici održanoj 7. ožujka 2022. godine.

Radi uvođenja eura kao službene valute u Republici Hrvatskoj, Vlada Republike Hrvatske donijela je, na sjednici održanoj 7. listopada 2022. godine, Odluku o proglašenju Zakona o izmjeni i dopuni Zakona o socijalnoj skrbi.

Zakon o izmjeni i dopuni Zakona o socijalnoj skrbi objavljen je u Narodnim novinama, broj: 119 od 12. listopada 2022., stupio je na snagu dana 22. listopada 2022. godine, osim članaka koji se odnose na uvođenje eura (koji su stupili na snagu danom uvođenja eura kao službene valute u RH).

U Narodnim novinama, broj: 71 od 30. lipnja 2023. godine objavljen je [Zakon o izmjeni i dopuni Zakona o socijalnoj skrbi](https://narodne-novine.nn.hr/clanci/sluzbeni/2022_04_46_576.html) koji je stupio na snagu 1. srpnja 2023. godine.

Ovim Zakonom o izmjenama i dopunama Zakona o socijalnoj skrbi utvrđena je naknada za troškove prijevoza školovanja i ista se odnosi na priznavanje troškova školovanja djetetu s teškoćama u razvoju, osobi s invaliditetom i učeniku srednje škole koji je član kućanstva korisnika zajamčene minimalne naknade.

Prijevoz djeteta s teškoćama u razvoju i osobi s invaliditetom, polazniku srednje škole u mjestu prebivališta osigurava jedinica lokalne samouprave odnosno Grad Zagreb, ako prijevoz nije osiguran po nekoj drugoj osnovi.

III. UTJECAJ NA PRORAČUN

Financijska sredstva za provedbu socijalnih prava utvrđenih predloženom Odlukom o socijalnoj skrbi Grada Požege osiguravaju se u proračunu Grada Požege.

IV. SADRŽAJ PRIJEDLOGA ODLUKE

Nastavno se daje sadržaj predložene Odluke:

1) Glava I. OPĆE ODREDBE (članka 1. - 6.) - uvodno se navodi da se predloženom Odlukom utvrđuju djelatnosti socijalne skrbi na području grada Požege, korisnici socijalne skrbi, prava i socijalne usluge koje iznad standarda pruža i osigurava Grad Požega te uvjeti, način i postupak za njihovo ostvarivanje. Utvrđeno je da poslove u vezi s provedbom ove Odluke obavlja Upravni odjel za društvene djelatnosti kao nadležni Upravni odjel (samostalno ili u suradnji s ostalim upravnim odjelima Grada Požege, područnom jedinicom Hrvatskog zavoda za socijalni rad i drugima). Nadalje propisano je da Grad Požega može pružanje usluge dostava toplog obroka, prehrana i slično povjeriti pravnoj ili fizičkoj osobi ovlaštenoj za obavljanje tih usluga na osnovu ugovora. Broj korisnika socijalne skrbi koji mogu ostvariti pojedina prava iz socijalne skrbi propisana ovom Odlukom može biti ograničen programom kojim je predviđeno njegovo financiranje. Svaki građanin je dužan brinuti se za zadovoljavanje svojih životnih potreba i potreba osoba koje je po zakonu ili po drugoj pravnoj osnovi dužan uzdržavati, te je svojim radom, prihodom i imovinom dužan pridonositi sprječavanju, otklanjanju ili ublažavanju vlastite socijalne ugroženosti, kao i socijalne ugroženosti članova svoje obitelji, prije svega djece, ali i drugih članova obitelji koji se ne mogu brinuti o sebi.

2) Glava II. KORISNICI SOCIJALNE SKRBI (članak 7. - 9. ) - utvrđen je pojam korisnika socijalne skrbi. Prava iz socijalne skrbi mogu koristiti hrvatski državljani s prebivalištem na području grada Požege kao i stranci sa stalnim boravkom, privremenim i dugotrajnim boravištem na području grada Požege, te osobe bez državljanstva s privremenim i stalnim boravkom i dugotrajnim boravištem na području grada Požege. Prava iz socijalne skrbi ne mogu se prenositi na drugu osobu niti nasljeđivati. Prava korisnika utvrđena ovom Odlukom ne mogu se ostvarivati na teret Grada Požege ako je zakonom ili drugim propisom donesenim na temelju zakona propisano da se ta prava ostvaruju prvenstveno na teret državnog proračuna ili na teret drugih pravnih ili fizičkih osoba. Iznimno, ako su pojedina prava koja osigurava Grad Požega, po svojoj visini i/ili po svome opsegu utvrđena u višem iznosu ili u većem opsegu od prava i pomoći koja osigurava Republika Hrvatska, odnosno Zavod ili druga pravna ili fizička osoba, Grad Požega će ta prava osigurati do visine razlike između prava koja oni osiguravaju i prava utvrđenih ovom Odlukom.

3) Glava III. UVJETI ZA OSTVARIVANJE PRAVA IZ SOCIJALNE SKRBI (članak 10.-13.) - utvrđeno je da prava iz socijalne skrbi sukladno ovoj Odluci, osim prava na pomoć za troškove stanovanje i prava na jednokratnu novčanu pomoć studentima, može ostvariti korisnik socijalne skrbi ako ispunjava socijalni uvjet ili uvjet prihoda ili posebni uvjet. Navedeni uvjeti posebno su razrađeni i opisani.

4) Glava IV. PRAVA IZ SOCIJALNE SKRBI (članak 14. - 55.) - utvrđeno je da korisnici socijalne skrbi, osim naknade za troškove stanovanja (najamninu, komunalnu naknadu, troškove grijanja, vodne usluge, te troškove koji su nastali zbog radova na povećanju energetske učinkovitosti zgrade) i troškova ogrijeva koje ostvaruju temeljem Zakona, mogu temeljem i na način definiran ovom Odlukom ostvariti prava iz socijalne skrbi koja se odnose na: pravo na pomoć za novorođeno dijete, pravo na pomoć za podmirenje troškova boravka djece u gradskim jaslicama i vrtiću, pravo na pomoć za podmirenje troškova prehrane učenika osnovnih škola, pravo na besplatno ljetovanje učenika osnovnih škola, pravo na novčanu pomoć za nabavu školskih udžbenika, pravo na novčanu pomoć studentima, pravo na podmirenje troškova javnog prijevoza, pravo na naknadu za troškove prijevoza zbog školovanja, pravo na pomoć za podmirenje pogrebnih troškova, pravo na novčanu pomoć umirovljenicima, pravo sufinanciranje putnih troškova umirovljenika, pravo na isplatu prigodne jednokratne novčane naknade ili poklon dara povodom blagdana Božića i Uskrsa, pravo na privremeni smještaj u kriznim situacijama, pravo na prehranu u pučkoj kuhinji i pravo na jednokratnu novčanu pomoć. Način i uvjeti ostvarivanja svakog pojedinog prava posebno su utvrđeni i opisani, a korisnik može istodobno ostvariti više pojedinačnih prava odnosno oblika pomoći, ako njihovo istodobno ostvarivanje ne proturječi svrsi za koju je ostvarivanje namijenjeno (izuzev ako Odlukom nije drugačije određeno).

5) Glava V. NADLEŽNOST I POSTUPAK (članak 56.- 63.) - utvrđeno je da postupak za ostvarivanje prava sukladno pokreće se na zahtjev korisnika ili po službenoj dužnosti. Zahtjev za ostvarivanje prava podnosi se nadležnom Upravnom odjelu, na propisanom obrascu, uz prilaganje odgovarajućih isprava odnosno dokaza. Ostvarivanje prava, u pravilu, počinje teći od prvog dana sljedećeg mjeseca nakon podnošenja zahtjeva, osim u slučaju kod ostvarivanja prava na novčanu pomoć za novorođeno dijete, nabavu udžbenika i pomoć studentima. Nadležni Upravni odjel može odlučiti da podnositelj zahtjeva započne s ostvarivanjem prava i za mjesec u kojem je podnio zahtjev za ostvarivanje prava, ako je isti zahtjev podnesen do petnaestog dana u mjesecu. Postupak za ostvarivanje prava propisanih ovom Odlukom je hitan. O zahtjevu u prvom stupnju rješenjem odlučuje Upravni odjel za društvene djelatnosti, a o žalbi protiv rješenja navedenog Odjela odlučuje nadležno upravno tijelo Požeško- slavonske županije. Iznimno od navedenog postupanja u određenom slučaju (kada se radi o potrebama liječenja uslijed teške bolesti ili drugih nevolja za koje je potrebna veća materijalna pomoć) posebnim aktom (zaključkom) odlučuje gradonačelnik (na prijedlog gore spomenutog Odjela). Korisnik je dužan, u pravilu, svaka tri mjeseca, a najmanje jednom godišnje, dostaviti odnosno predočiti odgovarajuće isprave odnosno dokaze o kojima ovisi daljnje ostvarivanje prava. U slučaju da se promijene okolnosti o kojima ovisi ostvarivanje pojedinog prava iz socijalne skrbi, donijeti će se novo rješenje. Korisnik je dužan, također, prijaviti svaku promjenu činjenica koje utječu na ostvarivanje prava propisanih ovom Odlukom (u roku od osam dana od dana nastanka promjene). Nadležni Upravni odjel ima pravo nadzirati da li se sredstva odobrena za ostvarivanje prava sukladno ovoj Odluci koriste u svrhu za koju su namijenjena, a ukoliko se utvrdi nenamjensko korištenje sredstava, rješenjem će se uskratiti ostvarivanje prava. Korisnik je dužan nadoknaditi štetu, ako je na temelju neistinitih ili netočnih podataka za koje je on ili njegov skrbnik znao ili je morao znati da su neistiniti, odnosno netočni ili je na drugi protupravan način ostvario pravo koje mu ne pripada i ako je ostvario pravo zbog toga što on ili njegov skrbnik nije prijavio promjenu koja utječe na gubitak ili opseg prava za koju je on odnosno njegov skrbnik znao ili je morao znati.

6) Glava VI. EVIDENCIJA I DOKUMENTACIJA **(č**lanak 64.) - utvrđeno je nadležni Upravni odjel za društvene djelatnosti dužan voditi evidenciju i dokumentaciju o priznatim pravima u sustavu socijalne skrbi propisanim Zakonom, posebnim propisima i općim aktima Grada Požege.

7) Glava VII. PRIJELAZNE I ZAVRŠNE ODREDBE (članak 65.- 67.) - utvrđeno je da stupanjem na snagu ove Odlukeprestaje važiti Odluka o socijalnoj skrbi Grada Požege (Službene novine Grada Požege, broj: 11/22.), da će se postupci za ostvarivanje prava koji su započeti prije dana stupanja na snagu ove Odluke, dovršiti prema sada važećoj Odluci te da će Odluka stupiti na snagu od 1. siječnja 2024. godine osim članaka 45. do 51. koji stupaju na snagu prvog dana od dane objave u Službenim novinama Grada Požege.